Document ID: /roh_data/filtered/fineweb-2-filterrobots_roh.jsonl.gz/44254

Irene Laporte ha Alzheimer. Cun leger e scriver ha l'anteriura magistra difficultads, er l'orientaziun tridimensiunala fa fadia ad ella. Al cumenzament ha Irene Laporte pensà ch'ella haja ina sort burnout e che tut passia suenter las vacanzas, la malsogna è dentant restada.
Annamaria Bannwart tgira ses um. L'anteriur giurist ha al cumenzament da la malsogna adina puspè manchentà l'entrada da la via. Sia dunna ch'è anteriura tgirunza ha medemamain sperà che quai saja in burnout da l'um. Cura che la diagnosa Alzheimer è vegnida sin maisa ha ella lura decidì da tgirar ses um.